ΓΡΑΠΤΗ ΕΡΩΤΗΣΗ P-0394/00

υποβολή: Marielle de Sarnez (PPE-DE) προς την Επιτροπή

(8 Φεβρουαρίου 2000)

Θέμα: Αίτηση ενημέρωσης επί δύο καταγγελιών πουποβλήθηκαν προς την Ευρωπαϊκή Επιτροπή σχετικά με ορισμένες διατάξεις του νόμου της 27 Ιουλίου 1999 για τη θέσπιση Γενικής Κάλυψης Ασθένειας

Στις 27 Ιουλίου 1999 δημοσιεύθηκε ο νόμος που ενέκρινε η Γαλλική βουλή προκειμένου μεταξύ άλλων να θεσπίσει συμπληρωματική κάλυψη ασθενείαςπέρ των πλέον ενδεών. Αυτή η συμπληρωματική κάλυψη ασθένειας μπορεί να παρέχεται είτε από «ένα συμπληρωματικό οργανισμό» δηλ. Ταμείο αλληλοβοήθειας, ασφαλιστική εταιρεία ή Ταμείο προνοίας είτε από Ταμείο ασφαλίσεως ασθένειας.

Όπως προκύπτει από τη μελέτη των νομοθετικών κειμένων αυτές οι δύο κατηγορίες φορέων χορήγησης αυτής της συμπληρωματικής παροχής δεν αντιμετωπίζονται ισότιμα από το νόμο της 27ης Ιουλίου 1999. Δύο διατάξεις φαίνεται ότι αντιβαίνουν προς τη Συνθήκη της Ρώμης.

Αφενός μεν, ο νόμος προβλέπει ότι οι οργανισμοί συμπληρωματικής ασφαλίσεως του ιδιωτικού τομέα πρέπει να καταβάλλουν, για την τροφοδότηση ταμείου χρηματοδοτήσεως του ΓΚΑ τέλη ύψους 1,75 % των εισφορών τους, ενώ για τα Ταμεία ασφαλίσεως ασθένειας δεν ισχύει η επιβάρυνση αυτή.

Αφετέρου δε, ο νόμος προβλέπει ότι θα επιστρέφονται στους οργανισμούς συμπληρωματικής ασφαλίσεως τα αναληφθέντα ποσά κατ' ανώτατο όριο 1500 γαλλικών. φράγκων, ανά έτος και ασφαλισθέν άτομο, ενώ τα Ταμεία ασφαλίσεως ασθένειας θα καλύπτονται από τα ταμεία χρηματοδοτήσεως για όλες τις αναληφθείσες δαπάνες, χωρίς περιορισμό του ποσού.

Λαμβάνονταςπόψη ότι οι οργανισμοί συμπληρωματικής ασφαλίσεως πρέπει να γνωστοποιήσουν πριν από τις 31 Μαρτίου 2000 την απόφασή τους εάν θα συμμετάσχουν ή μη στη ρύθμιση αυτή, και προκειμένου να μη διατρέξουν τον κίνδυνο ναποστούν ανεπανόρθωτη ζημιά τους είναι απαραίτητο να διαβεβαιωθούν σύντομα για το συμβιβάσιμο του νόμου της 27ης Ιουλίου προς τις κοινοτικές διατάξεις. Μπορεί να αναφέρει η Επιτροπή, ως προς τους προκείμενους προβληματισμούς, πώς εξελίσσεται η διαδικασία, ποιά είναι η θέση της, και εντός ποιάς προθεσμίας μπορεί να αναμένεται επίσημη απάντηση;

Απάντηση του κ. Monti εξ ονόματος της Επιτροπής

(6 Μαρτίου 2000)

Το αξιότιμο Μέλος ζήτησε πληροφορίες για τη διαδικασία που κίνησε η Επιτροπή μετά από δύο καταγγελίες πουποβλήθηκαν στην Επιτροπή κατά του νόμου της 27ης Ιουλίου 1999 για τη θέσπιση διεθνούς κάλυψης ασθενείας και επιθυμεί να γνωρίσει την εκτίμηση της Επιτροπής για το συμβιβάσιμο δύο διατάξεων του νόμου, που ευνοούν τα ταμεία ασφάλισης ασθενείας σε σχέση με τους οργανισμούς συμπληρωματικής ασφάλισης, προς το κοινοτικό δίκαιο.

Όσον αφορά τη διαδικασία, η Επιτροπή ζήτησε πληροφορίες από τη γαλλική κυβέρνηση προκειμένου να συγκεντρώσει τα απαραίτητα στοιχεία για να αξιολογήσει τα κρατικά μέτρα. Οι γαλλικές αρχές απάντησαν ότι το θεσπισθέν από το νόμο καθεστώς βασίζεται σε μια αρχή εθνικής αλληλεγγύης και δεν συνιστά συνεπώς ανταγωνιστικής οικονομική δραστηριότητα κατά την έννοια της συνθήκης ΕΚ. Στο θέμα αυτό, άλλωστε, ο καταγγέλλων παρείχε πρόσφατα πρόσθετα στοιχεία. Προέβαλε, εξάλλου, και άλλες πλευρές, εκτός από αυτές που αναφέρονται από το αξιότιμο Μέλος, που οδηγούν σε αξιολόγηση της κατάστασης βάσει των κανόνων ανταγωνισμού και όχι μόνον βάσει των κανόνων για τις κρατικές ενισχύσεις.

Η αξιολόγηση της οικονομικής φύσης του καθεστώτος κάλυψης συμπληρωματικής ασφάλισης που θέσπισε η γαλλική κυβέρνηση είναι κάπως δύσκολη, δεδομένου του τρόπου λειτουργίας σύμφωνα με τον οποίο παρεμβαίνουν διάφοροι φορείς.

Υπό τις συνθήκες αυτές η Επιτροπή αναμένεται να λάβει θέση τους επόμενους μήνες. Η Επιτροπή επισήμανε στον καταγγέλλοντα ότι θα προσπαθήσει να λάβει θέση ως προς την καταγγελία του εντός ενός έτους από τηνποβολή της καταγγελίας του.